Kontrkultūra
Kontrkultūra (angl. contra-cultures; counter-cultures) – tam tikros visuomenės grupės judėjimas, gyvensena, demonstratyviai neigianti įsigalėjusias visuomeninio gyvenimo normas, vyraujančią kultūrą ir pažiūras į ją. Paprastai tokias grupes sudaro jaunimas. Pasiekusios kritinę masę gali pakeisti socialines normas. Kontrakultūra yra subkultūra, kuri jaučiasi ne šiaip skirtinga nuo likusios bendrosios kultūros, o priešinga jai, atvirai ardanti jos vertybes. Kontrkultūros terminą išpopuliarino JAV sociologas Teodoras Rozakas knygoje Kontrkultūros kūrimas (angl. Making of Counter-culture), kuri buvo išleista 1969 m. Terminas dažniausiai siejamas su studentų judėjimu ir hipių kultūra XX a. 7-ajame dešimtmetyje, nors dabar taikomas apibūdinti gausias ir iš esmės besiskiriančias subkultūras, kurios propoguoja kitokias nei visuomenėje įprastas socialines normas bei vertybes (pavyzdžiui, amišai, krišnaitai, pankai, LGBT).